Québec

I Quebec dia fizaràn-tany miteny frantsay any atsinanana amin' i Kanada. Ny renivohiny dia i Québec, kanefa i Montréal no metrôpôliny.

Voafaritry ny hoalan' i Ungava sy ny andilan'dranomsin' i Hudson i Quebec any avaratra, voafariry ny hoalan' i Hudson sy i Ontario any andrefana, ny faritany mizakatenan' i Maine, i New Hampshire, i Vermont sy i New York, ary voafaritr' i Nouveau Brunswick, i Terre-Neuve-et-Labrador sy ny hoalan' i Saint-Laurent any atsinanana. Miampita ny tanin' i Quebec ny renirano Saint-Laurent.

Ny isan' ny mponina any Quebec tamin' ny taona 2008 dia nisy 7 750 000, misy vondrona ara-kolontsaina sy ara-piteny maro any Quebec, misy vahoaka tompon-tany iraika ambin' ny folo izao miaina any Quebec. Ny fiteny ôfisialiny dia fiteny frantsay. Tamin' ny taona 2006, ny olona miteny frantsay any dia lasa 79,6 isan-jato. Kanefa 81,8 isan-jaton' ny olona no lazaina fa mampiasa ny fiteny frantsay any an-tranony. Talohan' izany dia manan-tanjona hampidina ny mpiteny frantsay ny politique d'assimilation linguistique ny Acte d'union natao tamin' ny taona 1840.

 Jeôgrafia 

ankavanana|200px|thumb|Tohodrano Robert-Bourassa

Ao amin' ny jeôgrafiany, voazara faritany telo ambin' ny folo i Quebec, ny tondron' izy ireo dia toetany, jeôlôjia, hidrôgrafia, ny zava-maintso sns. Ny fandinihana ireo endrika ireo dia miankina amin' ny sampan-draharaham-panjakana iandraiketan' ny ministeran' ny fampivoarana mateza, ny ministeran' ny tontolo iainana, ny parkan' i Quebec sy ny ministeran' ny harena an-kibon' ny tany. 

 Sisintany 

Manan-danja ny toerana misy an' i Quebec any atsinanana amin' i Amerika Avaratra. Amin' ny fivelarany, 1 667 441 , ny velarany dia intelon' i Frantsa metrôpôlitana, indimin' i Alemaina sy i Japana, na in' efapolon' i Soisa.

Maka faribolana ara-pehintany 17 i Quebec any atsinanana katrany andrefana, ary maka faribolana ara-daharan-jarahasina 22 any avaratra hatrany atsimo. Mampiasa hasin' ora roa i Quebec, indrindra ny ora atsinanana, ora tsotra na ora naroso, sy ny ora Atlantika, tsotra na naroso (ho an' ny nosy Madelena sy ny faritanin' ny reserve-n' i Listuguj), tsy mihetsika ny ora ora sasany any amin' ny faritany hafa.

Mizara sisin-tany amin' ny fanjakana mizaka tena amerikana efatra i Quebec, toy ny fanjakan' i New York, i Vermont, i New Hampshire ary i Maine. Mizara sisin-tany amin' ny faritany kanadianina hafa ihany koa i Quebec toa an' i Terre-Neuve-et-Labrador, i Nouveau-Brunswick, i Ontario. Manana sisin-tany amin' i Quebec koa i Nunavy, ny Île-du-Prince-Édouard sy i Nouvelle-Écosse.

 Rohy ivelany 
 tananan'i Quebec
 Governemanta ny Quebec 
 statistika ny Quebec 

Sokajy:Kanada